ROMÂNIA

JUDEŢUL SATU MARE

PRIMĂRIA comunei CĂLINEŞTI OAŞ 

HOTĂRÂRE

privind stabilirea impozitelor şi taxelor locale pe anul 2010
în comuna Călineşti Oaş

În temeiul art.45 din Legea nr.215/2001, priviind administraţia publică locală, republicată.


Având în vedere:

· raportul compartimentului de specialitate din cadrul primariei întocmit de d-şoara inspector Paşca Cristina şi avizul comisiei de buget-finanţe din cadrul Consiliului local al comunei Călinesşti Oaş, judeţul Satu Mare,

· art.20 si 30 din Legea 273/2006 privind finanţele publice locale

· prevederile Legii 571/2003 privind Codul Fiscal, modificat şi completat

· în temeiul prevederilor Legii nr. 52/2003, privind transparenţa decizională în administraţia publică şi a Legii nr. 544/2001, privind liberul acces la informaţiile de interes public.

· Hotărârea  Guvernului nr 956/2009, privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile începând cu anul fiscal 2010 
· prevederile art.36,alin.4 lit.c din Legea 215/2001, privind administraţia publică locală, republicată
Consiliul local al comunei Călineşti Oaş, întrunit în sedinţa a-7 -

ordinară din data de 13 noiembrie2009   .

HOTĂRAŞTE:

Art. 1. Se stabilesc impozitele şi taxele locale pentru anul 2010, conform anexelor 1 – 9, care fac parte integrantă  din prezenta hotărâre.

Art. 2. Bonificaţiile prevăzute la art. 255 alin.2, art. 260 alin. 2 şi 
art.265 alin. 2 din Legea nr. 571/2003 privind Codul Fiscal pentru plata cu anticipaţie se stabileşte o bonificaţie de 5 %. 

Bonificaţiile se aplică atât în cazul persoanelor fizice, cât şi a persoanelor juridice.

Art.3. Majorarea anuala prevăzută la art.287 din Legea nr. 571/2003 privind Codul Fiscal, faţă de valorile indexate stabilite prin HG 956/2009, este de 5%  faţă de nivelurile propuse , parte integrantă din prezenta hotărâre, dupa cum urmează:

a) În cazul impozitului pe clădiri

· persoane fizice – conform anexei nr.1 pag 5

· persoane juridice – conform anexei nr.1 pag 7

b) În cazul impozitului pe teren 

· pentru persoane fizice cât şi juridice în cazul impozitului pe teren intravilan categoria “teren construcţii”, intravilan – orice altă categorie de folosinţă decât cea de terenuri cu construcţii şi teren extravilan – conform anexei nr.2 pag 8.

c) În cazul impozitului pe mijloacele de transport

· pentru persoane fizice si juridice – conform anexei nr.3 pag 10.

d) În cazul taxelor pentru eliberarea certificatelor , avizelor şi autorizaţiilor 

· pentru anul 2010 – conform anexei nr.4 pag 14.

e) În cazul taxei pentru folosirea mijloacelor de reclamă şi publicitate

· se aplică limita maximă stabilită prin Legea 571/2003 (3% aplicat la valoarea serviciilor de reclama si publicitate) – conform anexei nr.5 pag 16.

f) În cazul impozitelor pe spectacole 

· nivelul taxei se situează între limitele legale 0 si 2 lei 

Art.4. Se stabilesc urmatoarele taxe privind serviciile de reclamă-publicitate şi activitate hotelieră:

· cota prevazută la art. 270 alin.4 din Legea nr. 571/2003 privind Codul Fiscal, se stabileşte la 3% din valoarea contractului de reclamă-publicitate; cota poate fi stabilită între 1% si 3% - 

· cota prevazută la art.279 alin.2 din Legea 5741/2003 privind Codul Fiscal – taxa hotelieră – se stabileşte la 2,5% din valoarea tarifului practicat(exclusiv TVA) pentru toată perioada sejurului; cota poate fi stabilită între 0,5% si 5% - 

Art. 5. Taxele judiciare de timbru şi taxele extrajudiciare de timbru sunt cele prezentate în anexa nr.6 pag 17.

Art.6. Taxele pentru eliberarea autorizaţiilor de construire/desfiinţare sunt cele prezentate în anexa nr.7 pag 18.

Art. 7. Alte taxe locale speciale instituite în baza art.282 si 283 din Legea 571/2003, privind Codul Fiscal, sunt cele prezentate în anexele nr.8 si 9 pag 19,20.

Art.8. Coeficienţii de corecţie în cazul impozitului pe clădiri în funcţie de zona în care este situată cladirea sunt următorii:

	Rang 
	Zona A
	Zona B
	Zona C 
	Zona D

	I
	1.1
	1.05
	1
	0.95

	II
	1.05
	1
	1
	0.95


Nota: În cazul clădirilor cu peste 3 nivele si 8 apartamente, valorile se diminuează cu 0.10%

Art. 9. Procedura de acordare a facilităţilor la stabilirea obligaţiilor bugetare aplicabile categoriilor de persoane prevăzute la art. 284- 286 din Legea 571/2003 privind Codul Fiscal, precum şi procedura de acordare a înlesnirilor la plata obligaţiilor bugetare restanţe prevazute la art.122 din O.G. nr. 92/2003 privind Codul de Procedura Fiscală, sunt prevăzute in Regulamentul Cadru din anul 2007.

Art. 10. Se aprobă urmatoarele proceduri privind indexarea tarifelor pentru veniturile gestionate de Direcţia Patrimoniu in anul 2009, dupa cum urmează:

I.Referitor la închirieri, concesiuni, recuperări de cheltuieli de reparaţii:

- tarifele pentru închirierea spaţiilor comerciale/prestări servicii şi a spaţiilor cu destinaţia de cabinete medicale,

- tarifele practicate pentru închirierea spaţiilor cu destinaţia de locuinţe, cu excepţia celor practicate pentru închirierea “locuinţelor fond de stat” şi a “locuinţelor ANL” unde tarifele sunt stabilite în conformitate cu prevederile OUG 401/1999,

- tarifele practicate pentru închirierea/concesionarea terenurilor aflate în proprietatea Statului Român şi administrarea primariei Călineşti Oaş prin compartimentele de specialitate,

- redevenţele minime prevăzute în cadrul contractelor de asociere în participaţiune încheiate de consiliul local al comunei Călineşti Oaş cu diverşi beneficiari – daca prin contractele de asociere nu se prevăd altfel,

-ratele pentru recuperarea cheltuielilor efecuate în vederea executării reparaţiilor la imobile proprietate mixtă.
Se indexează cu 4,5% reprezentând indicele de inflaţie comunicat de Comisia Naţională de Prognoză la nivelul anului 2010, urmând a se regulariza în prima lună a anului 2010, cu diferenţa dintre indicele de inflaţie prognozat şi indicele de inflaţie real comunicat de Institutul Naţional de Statistică pentru anul 2010.

II. Referitor la contractele de vânzare a bunurilor imobile de natură spaţii comerciale apartinând domeniului privat al comunei Calineşti Oaş
· pentru spaţiile comerciale vândute în baza HGR nr. 505/1998;

· pentru spaţiile comerciale vândute în baza Legii nr. 550/2002, privind vânzarea spaţiilor comerciale şi de prestări servicii.

Rata anuală a dobânzii este de 10%.

Titularii contractelor de vânzare-cumpărare cu plata în rate, având ca obiect spaţii comerciale/de prestări servicii/spaţii cu destinaţia de cabinete medicale, care doresc să efectueze plăţi anticipate, integral un anumit numar de rate, în contul sumelor înscrise în graficele de rambursare iniţiale, urmează a achita un comision pentru recalcularea dobânzilor datorate, calculat prin aplicarea unui procent de 2% asupra sumelor aflate în sold- reprezentând taxe neajunse la scadenţă la data efectuării plăţilor anticipate.

Plaţile menţionate se consideră “ plăti anticipate în contul sumelor înscrise în graficele de rambursare iniţiale” doar că acest lucru este solicitat în scris de către titularii contractelor de vânzare-cumpărare cu plata în rate şi face obiectul unui act adiţional autentificat ce reglementează modul de reeşalonare al sumelor rămase de plată.

Art.11. Tarifele Regiei Autonome Pieţe, Agrement şi Salubritate valabile pentru anul 2010 sunt perzentate în anexa nr 9 – parte integrantă a prezentului raport de specialitate.

Art. 12. Valorile impozitelor şi taxelor cuprinse în anexe se vor rotunji în scopul facilitării operaţiunilor de încasări şi plăţi efectuate în contul acestora. În cazul în care prin împarţirea obligaţiei anuale în rate lunare, trimestriale sau semestriale rezultă valori neîntregi, se va proceda la ajustarea/rotunjirea în sus a primei rate şi în jos a celorlalte la valori întregi.

Art.14. Prezentul raport constituie reglement şi procedura, stabilind domeniile în care se instituie taxele opţionale ale Consiliului local.

PREŞEDINTE DE SEDINŢĂ                                CONTRASEMNEAZĂ
   CONSILIER LOCAL                                                    SECRETAR

____________________                                        ___________________                              
                                                                                        BUMB VASILE

Nr.         / 

